ગુજરાતની 26 લોકસભા બેઠકો પૈકી ક્યા વર્તમાન સંસદસભ્યને ટીકીટ મળશે અને કોણ કપાશે તેની ચર્ચા સચિવાલય તેમજ પાર્ટી ઓફિસમાં થવા લાગી છે. સંસદસભ્ય લાલકૃષ્ણ અડવાણીની ગાંધીનગરની બેઠક જોખમી છે. દાહોદની બેઠક પરથી જસવંતસિંહ ભાભોર નિશ્ચિત છે. વડોદરામાં રંજનભટ્ટનું પત્તુ કપાય તેવી સંભાવના છે. હરિભાઇ ચૌધરીની બનાસકાંઠા અને સાબરકાંઠાના દિપસિંહ રાઠોડની બેઠક સેફ છે. દેવુસિંહ ચૌહાણની ખેડા બેઠક સેફ છે પરંતુ પ્રભાતસિંહ ચૌહાણની પંચમહાલ બેઠક ખતરામાં છે. વિનોદ ચાવડાની કચ્છ બેઠક તેમજ રાજેશ ચુડાસમાની જૂનાગઢ બેઠક ખતરામાં છે. દેવજી ફતેપરાનું પત્તુ સુરેન્દ્રનગરમાંથી કપાય તેવી ઉજળી સંભાવના છે. પાટણમાંથી લીલાધર વાધેલાને તેમજ મહેસાણામાંથી જયશ્રી પટેલને ટીકીટ મળવાના ઓછા ચાન્સ છે. અમદાવાદ પશ્ચિમના કિરીટ સોલંકીની બાદબાકી થાય તેમ છે જ્યારે અમદાવાદ પૂર્વના સાંસદ પરેશ રાવલની ટીકીટ કન્ફર્મ છે. રાજકોટના મોહન કુંડારિયા ફીટ છે તો પોરબંદરના વિઠ્ઠલ રાદડિયા અનફિટ છે. જામનગરના પુનમ માડમ, ભરૂચના મનસુખ વસાવા, નવસારીના સી.આર.પાટીલ અને વલસાડના કે.સી.પટેલ ફીટ છે, તો ભાવનગરના ભારતીબેન શિયાળ અને છોટાઉદેપુરના રામસિંહ રાઠવા અનફીટ છે. બારડોલીના પરભુભાઇ વસાવા, સુરતના દર્શના જરદોશ, આણંદના દિલીપ પટેલ તેમજ અમરેલીના નારણ કાછડિયાના 50 ટકા ચાન્સ છે.